ՀԱՅՏԱՐԱՐՈՒԹՅՈՒՆ

ՓՈՔՐ ԴՐԱՄԱՇՆՈՐՀՆԵՐԻ ԾՐԱԳՐԻ

հայտերի ներկայացման համար

«Շեն» և «Սյունիք-Զարգացում» հասարակական կազմակերպությունները Գեղարքունիքի և Վայոց Ձորի մարզերում իրականացվող «Պտղաբուծության շուկայի զարգացման» ծրագրի շրջանակում դրամաշնորհներ է տրամադրում պտղաբուծության ոլորտի հետևյալ ուղղություններով՝ պտղի վերամշակում՝ չոր մրգերի արտադրություն, հյութերի և պահածոների պատրաստում, հետ-բերքահավաքային պահպանություն` սառնարանային տնտեսություններ, մթերման կետեր և այլն:

Դրամաշնորհի ծրագիրը մեկնարկում է 01.03.2018թ․, հայտերի ներկայացման վերջնաժամկետն է 31.03.2018թ: Մրցութային հանձնաժողովը մրցույթի արդյունքները կհրապարակի մինչև 2018թ. մայիսի 1-ը: Ծրագրի խորհրդատվական խումբը ներկայացնելու է Դրամաշնորհի փաթեթը և բացատրելու է թե ինչպես պատրաստել բիզնես պլան.

* Վայոց Ձորի մարզում՝ 27.02.2018թ, ժամը 11:00 «Գիտելիք» համալսարանի շենք, Մոմիկի 5
* Գեղարքունիքի մարզում՝ 28.02.2018թ, ժամը 11:00 Վարդենիսի քաղաքապետարանի նիստերի դահլիճում

Մրցույթին կարող են մասնակցել՝

* Պտղաբուծությամբ հետաքրքրված ֆերմերային խմբերը (նախաձեռնող խմբեր)
* Պտղաբուծության մեջ մասնագիտացված կոոպերատիվները
* Պտուղ վերամշակող փոքր և մեծ արտադրողները
* Պտղի պահպանությամբ զբաղվող բիզնեսները
* հետ-բերքահավաքային պահպանության միավորները՝ սառնարանային տնտեսություններ, մթերման կետեր և այլն:

Հարցերի դեպքում դիմել խորհրդատվական խմբին [hmdproject2018@gmail.com](mailto:hmdproject2018@gmail.com) էլ. հասցեով: Մրցույթի պայմանների հետ կարելի է ծանոթանալ [www.shen.am](http://www.shen.am) և [www.syunikngo.am](http://www.syunikngo.am) կայքերում։